ขีดเส้นตายทุกแบงก์แจ้งเส้นทางเงินแดง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ปปง.ย้ำทุกธนาคารรายงาน ศอฉ.วันนี้ ก่อนปลดล็อกคนไม่เกี่ยวข้อง
พ.ต.อ.สีหนาท ประยูรรัตน์ รองเลขาธิการคณะกรรมการป้องกันและปราบปรามการฟอกเงิน (ปปง.) เปิดเผยว่า ได้กำชับให้ทุกธนาคารส่งรายงานย้อนหลังธุรกรรมเครือข่ายเสื้อแดงมาที่กรมทหารราบที่ 11 รักษาพระองค์ ภายในวันที่ 26 พ.ค.นี้ เพื่อทางศูนย์อำนวยการแก้ไขสถานการณ์ฉุกเฉิน (ศอฉ.) จะได้เร่งประมวลผลข้อมูลและสรุปผลว่า 147 รายชื่อ ใครบ้างที่เกี่ยวข้อง ผู้ไม่เกี่ยวข้องจะได้กลับมาทำธุรกรรมการเงินได้ตามปกติ ไม่เป็นการละเมิดสิทธิ
พ.ต.อ.สีหนาท เปิดเผยว่า ได้เพิ่มหลักเกณฑ์ที่จะต้องส่งข้อมูลอีก 3 ประเภท ได้แก่ การซื้อขายสินค้าเกษตรล่วงหน้า ซื้อขายสัญญาล่วงหน้าในตลาดอนุพันธ์ เช่น ทองคำ และบริษัทศูนย์รับฝากหลักทรัพย์ นอกเหนือจากธุรกรรมในสถาบันการเงิน บริษัทประกัน บริษัทหลักทรัพย์(บล.)และบริษัทหลักทรัพย์จัดการกองทุน(บลจ.) 
นายบดินทร์ อัศวาณิชย์ รองผู้จัดการใหญ่ กลุ่มงานกฎหมาย ธนาคารไทยพาณิชย์ กล่าวว่า สถาบันการเงินได้ขอความชัดเจนไปยัง ศอฉ. 2 ข้อ ได้แก่ 1.หากในอนาคตมีการยุบ ศอฉ. ลูกค้าที่ถูกอายัดจะไม่สามารถฟ้องร้องกลับสถาบันการเงินได้ ไม่เช่นนั้นสถาบันการเงินจะมีความผิดถึงอาญา และ 2.รายชื่อบุคคลและนิติบุคคลที่ ศอฉ.ประกาศระงับธุรกรรม แต่ยังไม่ครอบคลุมความซับซ้อนกรณีบุคคลหรือนิติบุคคลนั้น เข้าไปถือหุ้นบริษัทอื่นเกิน 20% และมีรายชื่อเป็นกรรมการผู้มีอำนาจ ซึ่ง ศอฉ.ควรเป็นฝ่ายดูรายละเอียดแล้วส่งมา
นายบดินทร์ กล่าวว่า กรณีการตีความผู้รับผลประโยชน์ทอดสุดท้าย เช่น หากกรณีผู้รับประโยชน์ทอดสุดท้ายเป็นบุตรซึ่งที่ผ่านมาเกิดปัญหาในการเบิกถอนเงินขึ้นก็ชัดเจนว่าเกี่ยวเนื่องกัน ธนาคารก็ต้องทำความเข้าใจกับลูกค้าว่าไม่สามารถใช้ข้ออ้างนี้ได้
“ที่ผ่านมาก็ถูกลูกค้าโวยวายบ้าง แต่บางรายถ้าไม่ชัดเจน ก็ต้องจูงมือกันไปที่ราบ 11 ไปด้วยกันเลย” นายบดินทร์ กล่าว